[{"text_idx": "#000000", "text": "Ei saa ha\u0308sti magada? Eesti firma pakub lahendust"}, {"text_idx": "#000001", "text": "See on imetekk, mis paneb magama rahutud. Eesti Psu\u0308hhiaatriakliinikus kasutatakse sarnaseid juba aastaid, kuid nu\u0308u\u0308d soovitatakse neid ka lastele, kel muidu uinumisega raskusi."}, {"text_idx": "#000003", "text": "Keiti laps on a\u0308revusha\u0308irega ja teda va\u0308ga rahustas, kui isa teda ko\u0303vasti enda kaissu vo\u0303ttis. Keit oli kuulnud, et Ameerika U\u0308hendriikides on ha\u0308sti populaarsed rasked tekid. Ta asus uurima, kuidas seda sealt endale tellida, kuid tekkis palju u\u0308letamatuid takistusi."}, {"text_idx": "#000004", "text": "\u201cMille ja\u0308rgi ma raskuse valin, kui palju transport maksma la\u0308heb, ko\u0303ik tundus nii kallis ja keeruline,\u201d meenutab Keit. Seepeale hakkaski idanema mo\u0303te, et vo\u0303iks hoopis ise teha sellise teki, mille raskust saab vahetada ja muuta. Keit kutsus kampa Triin Jussi, kellega koos ka\u0308idi holistilise teraapia kursustel."}, {"text_idx": "#000008", "text": "Selle all rahunevad nii keha kui ka meel ja tulemuseks on pikk ning rahulik uni. Raskustekk mo\u0303jub kehale nagu suur kallistus. Keiti laps saab peagi ku\u0308mneseks ja just algklasside lastel on ko\u0303ige suuremad uneha\u0308ired, kes vajavad raskustekke. Teine sihtru\u0308hm on pealt 35 aastased, kes tahaks rohkem ja paremini magada, sest stress ja elustiil hakkab uneru\u0308tmile mo\u0303juma. Keiti so\u0303nul ma\u0308letab vanem po\u0303lvkond raskeid no\u0303ukaegseid vatitekke, mille all tuli kiiresti su\u0308gav uni."}, {"text_idx": "#000009", "text": "Raske tekk pakub turvatunnet, mis seostub alateadvuses kallistamisega. \u201cKo\u0303igil see pole nii,\u201d mo\u0308o\u0308nab Keit, aga 80 protsendile inimestest see meeldib. Raskuse toimel hakkab keha tootma serotoniini ja melatoniini \u2013 need organismi poolt toodetavad ained tekitavad rahulolutunnet ja soodustavad uinumist. Raskus hoiab meid turvaliselt paigal ja ei lase nii palju rabeleda."}, {"text_idx": "#000010", "text": "Lisaks va\u0308heneb raske teki all kortisooli ehk stressihormooni tase. Selle tulemusena on vo\u0303imalik kiiremini rahuneda, uinuda ning nautida pikemat ja su\u0308gavamat und."}, {"text_idx": "#000013", "text": "UneRunolt on kaheinimese tekki ku\u0308situd, kuid seda pole veel toodetud. Tihtilugu arvatakse, et kui inimesed ei maga u\u0308he teki all, siis on mingi suhteprobleem vo\u0303i see tekitab probleeme. Ta\u0308nasel pa\u0308eval siiski noorem po\u0303lvkond magab juba tegelikult pa\u0308ris hea meelega eraldi tekkide all ja ka paljudes hotellides on sellele u\u0308le mindud."}, {"text_idx": "#000016", "text": "Alguses prooviti tekke teha ka\u0308sitsi, kuid kiirelt jo\u0303udis pa\u0308rale selgus, et nii ei jo\u0303ua kuhugi. Kui demoversioon saadi valmis, mindi Eesti tekitehasesse, kus peeti kuus kuud la\u0308bira\u0308a\u0308kimisi."}, {"text_idx": "#000021", "text": "Eestis on UneRuno tekkide valmistamisega seotud ku\u0308mmekond erivajadusega inimest."}, {"text_idx": "#000024", "text": "Esimesed tekid tulid mu\u0308u\u0308ki 2017. Ja hetkel on peamine mu\u0308u\u0308gikanal on UneRuno e-pood."}, {"text_idx": "#000025", "text": "Jaemu\u0308u\u0308ki pole tekke suunanud teadlikult, sest soov on klientidega isiklikult suhelda, kui rasket tekki ja milleks ta vajab. Enne ostmist soovitatakse ka proovida, kui raske tekk istub. \u201cSee on harjumuse ja tunnetuse ku\u0308simus,\u201d so\u0303nab Keit. Kindlasti ei sobi va\u0308ga raske tekk inimestele, kellel on hingamisraskused,vereringeha\u0308ired vo\u0303i kes iseseisvalt ei liigu"}, {"text_idx": "#000027", "text": "Just eelmisel o\u0308o\u0308l oli neilt tellitud kolm 10 kilogrammist tekki. Enne seda polnud nii rasketele tekkidele tu\u0308kk aega tellimusi esitatud. Po\u0303nev ongi see, et tellimused tulevad enamasti o\u0308o\u0308siti, kui inimestel ei tule und. Eks siis hakatakse internetist uurima erinevaid vo\u0303imalusi ja jo\u0303utakse raskustekini ning tehakse ka tellimus."}, {"text_idx": "#000031", "text": "Nagu kasvab ka inimeste teadlikkus kvaliteetse une osas. Ja\u0308rjest rohkem mo\u0303istetakse, et hea uni on hea tervise ja hea enesetunde alus. \u201cUnehu\u0308gieeni teadlikkus on ja\u0308rjest kasvanud,\u201d ra\u0308a\u0308gib Keit."}, {"text_idx": "#000033", "text": "Millega tegelevad Po\u0303hjamaade suurimad ettevo\u0303tted?"}, {"text_idx": "#000034", "text": "39 aastat Apple\u2019i aktsiat: u\u0308ha uued ja uued rekordid"}, {"text_idx": "#000037", "text": "Munaso\u0303da: mahe muna pu\u0308u\u0308ab, aga Eesti tarbija lihtsalt ei hooli kanade heaolust"}, {"text_idx": "#000039", "text": "Eesti kaugem ajalugu: Kui palju ja\u0308i puudu Eesti kuningriigi su\u0308nnist?"}]